Rīgā, 2023. gada 29. septembrī

**LĒMUMS Nr. 41/1-1**

**Par** **VSIA “Latvijas Televīzija” Sabiedriskā pasūtījuma 2023. gada plāna**

**grozījumu apstiprināšanu**

Pamatojoties uz Sabiedrisko elektronisko plašsaziņas līdzekļu likuma 17. panta pirmās daļas 8. punktu, ar Sabiedrisko elektronisko plašsaziņas līdzekļu padomes (turpmāk – Padome) 2022. gada 30. septembra lēmumu Nr. 52/1-1 apstiprināto nolikumu “Sabiedriskā pasūtījuma izstrādes, uzskaites un izpildes uzraudzības kārtības nolikums”,

ņemot vērā VSIA “Latvijas Televīzija” 2023. gada 13. septembra vēstulē Nr. 65/1-5.2 “Par sabiedriskā pasūtījuma plāna 2023. gadam aktualizēšanu”, 2023. gada 27. septembra vēstulē Nr. 69/1-5.2 “Par sabiedriskā pasūtījuma plāna 2023. gadam aktualizēšanu-precizēts” un 2023. gada 28. septembra vēstulē Nr. 70/1-5.2 “Par sabiedriskā pasūtījuma plāna 2023. gadam aktualizēšanu-precizēts” sniegtos priekšlikumus VSIA “Latvijas Televīzija” sabiedriskā pasūtījuma 2023. gada plāna, kurš apstiprināts ar Padomes 2022. gada 29. decembra lēmumu Nr.68/1-1 “Par VSIA “Latvijas Televīzija” sabiedriskā pasūtījuma 2023. gada plāna apstiprināšanu”, grozījumiem,

kā arī ņemot vērā 2023. gada 20. septembra VSIA “Latvijas Televīzija” revīzijas komisijas sēdes ziņojumā iekļauto priekšlikumu akceptēt grozījumus VSIA “Latvijas Televīzija” sabiedriskā pasūtījuma 2023. gada plānā,

Sabiedrisko elektronisko plašsaziņas līdzekļu padome,

**nolemj**:

1. Apstiprināt grozījumus VSIA “Latvijas Televīzija” sabiedriskā pasūtījuma 2023. gada plānā, izsakot VSIA “Latvijas Televīzija” sabiedriskā pasūtījuma 2023. gada plānu šim lēmumam pievienotajā redakcijā.
2. Informēt par šo lēmumu VSIA “Latvijas Televīzija”.
3. Publicēt šo lēmumu Padomes tīmekļa vietnē www.seplp.lv.
4. Par šī lēmuma pieņemšanu informēt Padomes sabiedriski konsultatīvā foruma dalībniekus.
5. Par atbildīgo Padomes locekli šī lēmuma izpildes kontrolei noteikt Jāni Eglīti.

Lēmums (bez pielikumiem) sagatavots un parakstīts elektroniski uz 2 (divām) lapām.

*Lēmuma pielikumā:*

1. *VSIA “Latvijas Televīzija” Sabiedriskais pasūtījums 2023. gadam uz 48 (četrdesmit astoņām) lapām;*
2. *VSIA “Latvijas Televīzija” plānotā un faktiskā naudas plūsma un darbības rādītāji, Excel datne;*
3. *VSIA “Latvijas Televīzija” Sabiedriskā pasūtījuma plāns un izpilde 2023. gadā”,* *Excel datne;*
4. *Plānotais peļņas vai zaudējuma aprēķins, Excel datne;*
5. *Kapitālieguldījumu plāns 2023.gadam, Excel datne.*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU